এটা হচ্ছে একদিক। কিন্তু এমন লেখকও আছেন যাঁরা বলেন, ‘রাজনীতি নিয়ে আমার করার কিছু নেই। আমি প্রান্তে রয়ে যাই। আমি বই লিখি। আমি বড়জোর একজন সাহিত্য-ব্যক্তিত্ব।’ লেখক কাজ করে যাচ্ছেন তাঁর ভাষা, ভাবনা ও স্মৃতি নিয়ে। ভাষা নিয়ে কাজ করার সময় পছন্দ হোক বা না-ই হোক লেখককে কাজ করতে হচ্ছে সামাজিক মাধ্যমে। লেখক যদি রাজনৈতিক বিশ্বাসবোধ থেকে নাও লিখে থাকেন, তাঁর ভাষার মূল্যায়ন করতে এর ওপর যে রাজনৈতিক প্রভাব তা এড়িয়ে যাওয়া সম্ভব হবে না। রাজনীতি বা ধর্ম বা অন্যকিছুর বাগাড়ম্বরে সমাজে ভাষার সার্বক্ষণিক ব্যবহারে ভাষা নিজ অবস্থান থেকে ক্রমেই সরে যেতে থাকে। পছন্দ করুক বা না-ই করুক, মালার্মে মনে করেন, বিভিন্ন উপজাতিকে তার ভাষা ফিরিয়ে দিতে চেষ্টা করাই লেখকের কাজ।